عبدالقادر گیلانی

سید عبدالقادر گیلانی ، ایک پاکستانی سیاست دان ہیں جو جولائی 2012 سے 2013 تک پاکستان کی قومی اسمبلی کے رکن رہے۔ اس سے قبل وہ جون 2008 سے جولائی 2012 تک پنجاب کی صوبائی اسمبلی کے رکن رہ چکے ہیں۔

ابتدائی زندگی اور تعلیم 
وہ 29 اپریل 1981 کو لاہور میں پیدا ہوئے۔  انہوں نے 2003 میں یونیورسٹی آف ہرٹ فورڈ شائر سے بیچلر آف لاز (آنرز) کی ڈگری حاصل کی۔

سیاسی کیریئر 
عبدالقادر گیلانی  نے 2008 کے پاکستانی عام انتخابات میں پاکستان پیپلز پارٹی کے امیدوار کے طور پر حلقہ این اے 150 (ملتان-III) سے پاکستان کی قومی اسمبلی کی نشست کے لیے انتخاب لڑا لیکن وہ ناکام رہے۔ انہوں نے 43,299 ووٹ حاصل کیے اور وہ نشست رانا محمود الحسن سے ہار گئے۔  وہ جون 2008 میں حلقہ PP-295 (رحیم یار خان-VIII) سے پی پی پی کے امیدوار کے طور پر پنجاب کی صوبائی اسمبلی کے لیے بلا مقابلہ منتخب ہوئے تھے۔
وہ جولائی 2012 میں ہونے والے ضمنی انتخابات میں پی پی پی کے امیدوار کے طور پر حلقہ این اے 151 (ملتان-IV) سے رکن قومی اسمبلی منتخب ہوئے تھے۔ انہوں نے 64,628 ووٹ حاصل کیے اور شوکت حیات خان بوسن کو شکست دی۔     انہوں نے 2013 کے پاکستانی عام انتخابات میں پی پی پی کے امیدوار کے طور پر حلقہ این اے 151 (ملتان-IV) سے قومی اسمبلی کی نشست کے لیے انتخاب لڑا لیکن وہ ناکام رہے۔ انہوں نے 56,858 ووٹ حاصل کیے اور وہ نشست سکندر حیات خان بوسن سے ہار گئے جنہوں نے 96,632 ووٹ حاصل کیے۔ 2018 میں وہ ایک بار پھر نشست این اے 154 (پرانا این اے 151) کے لئے انتخاب لڑا لیکن اس بار پی ٹی آئی کے امیدوار احمد حسین دیہڑ سے دوبارہ ہار گئے۔

حوالہ جات 

گیلانی خاندان
پنجاب ارکان صوبائی اسمبلی 2008ء تا 2013ء
پاکستانی ارکان قومی اسمبلی 2008ء تا 2013ء
لاہور کے سیاست دان
1981ء کی پیدائشیں
بقید حیات شخصیات